हर रोज 500 बेटिकट, टीसी कर रहे क्लर्की
माॅडलजंक्शन रेवाड़ी, दिनभर हजारों यात्रियों को यहां से आना-जाना, इनमें बहुत से ऐसे भी जिनके पास टिकट ही नहीं, मगर कोई चेक करने वाला आए तो इन्हें भी फिक्र नहीं। लिहाजा बेधड़क जंक्शन पर आते हैं और बगैर टिकट ही ट्रेन में सवार हो जाते हैं। नतीजा रेलवे हर माह लाखों रुपए का घाटा उठा रहा है।
रेलवे को हो रहे इस घाटे का कारण जंक्शन पर एक भी इंक्वायरी कम रिजर्वेशन क्लर्क (ईसीआरसी) की तैनाती नहीं होना है। यहां पूरा इंक्वायरी सिस्टम ही टिकट कलेक्टर (टीसी) को सौंप दिया गया है। टीसी इंक्वायरी रूम में बैठ ट्रेनों की जानकारी यात्रियों को देते हैं और इसके बाद समय मिलता है तो चेकिंग के लिए आते हैं। इसी अव्यवस्था के कारण 500-600 यात्री हर रोज रेलवे को चूना लगाकर निकल जाते हैं।
स्टेशनपर टीसी ही दे रहे ट्रेन की जानकारी
रेलवेस्टेशनों पर पूछताछ कार्यालय में ईसीआरसी द्वारा यात्रियों को ट्रेनों की स्थिति की जानकारी दी जाती है। साथ ही एक क्लर्क को ट्रेन छूटने पर टिकटों की व्यवस्था भी देखनी होती है। रेवाड़ी जंक्शन पर इंक्वायरी में यात्रियों को ट्रेनों की जानकारी देने के लिए एक भी ईसीआरसी मौजूद नहीं है। इस कारण टिकट कलेक्टर्स को यह अतिरिक्त जिम्मेदारी सौंपी गई है।
जंक्शन पर टिकट कलेक्शन में भी 13 का स्टाफ है। इनमें से भी 3 टीसी स्पोर्ट्स कोटे से लगे हैं, जिन्हें खेलों के लिए अन्य राज्यों में जाना पड़ता है। जबकि कुछ अबसेंट भी हो जाते हैं। ऐसे में बाकी टीसी के लिए स्टेशन पर व्यवस्था संभालना मुश्किल हो जाता है। ट्रेन आती है तो प्लेटफॉर्म पर चेकिंग के लिए एक-दो टीसी निकलते हैं, लेकिन ज्यादातर यात्री बिना जांच ही निकल जाते हैं। रेवाड़ी जंक्शन प्लेटफॉर्म पर टीसी द्वारा हर माह करीब 200 से 300 बेटिकट यात्रियों को पकड़ा तथा जुर्माना लगाया जाता है। खुद अधिकारियों की मानें तो यदि पूरी चेकिंग हो तो यहां हर महीने 800 से भी ज्यादा बेटिकट यात्री मिल जाएंगे और महीनेभर में बेटिकट यात्रियों पर लगे जुर्माने से 30 से 40 हजार रुपए रेलवे की झोली में सकते हैं।
क्लर्कजैसी विशेष कंप्यूटर नॉलेज भी नहीं
ईसीआरसीको कंप्यूटर की विशेष ट्रेनिंग दी जाती है। जो कि यात्रियों के पूछने पर कंप्यूटर में तुरंत प्रभाव से चेक कर जानकारी मुहैया कराता है। वहीं टीसी केवल अपने काम का प्रशिक्षण लेकर ड्यूटी ज्वाइन करता है। ऐसे में जब कोई यात्री अपनी पेचीदा समस्या रखता है तो टीसी के लिए परेशानी खड़ी हो जाती है।
टाइम टेबल अपडेट नहीं, इलेक्ट्रिक सूचना बोर्ड ठप
स्टेशनपर टाइम टेबल भी पूरी तरह अपडेट नहीं है। पूछताछ कार्यालय के बाहर लगा बड़ा इलेक्ट्रिक बोर्ड ठप पड़ा रहता है। इस कारण यात्रियों को तुरंत और वर्तमान में आने वाले ट्रेनों की सूचना के लिए बार-बार इंक्वायरी पर जाना या अनाउंसमेंट का ही इंतजार रहता है। यह सुविधा भी ईसीआरसी के अभाव में डांवाडोल है।
5 टीसी एक साथ दें
ड्यूटी तो संभले स्टेशन
जंक्शनचारों तरफ से खुला हुआ है। जब ट्रेन आती है तो यात्री जिस तरफ से चाहे उतर जाते हैं तथा जिस रास्ते से चाहे ट्रेन में सवार हो जाते हैं। स्टेशन 24 घंटे में सौ से ज्यादा पैसेंजर एक्सप्रेस ट्रेनें दौड़ती हैं, इस दौरान 60 हजार से ज्यादा यात्री आवागमन करते हैं। ऐसे में जब ट्रेन प्लेटफॉर्म पर पहुंचती है तो कम से कम 5 टीसी होने चाहिए। जबकि एक-दो ही टीसी द्वारा चेकिंग की औपचारिकता पूरी की जाती है।
रेवाड़ी. रेलवेजंक्शन पर टीसी संभाल रहें इंक्वायरी।
ट्रेनों में नहीं दिखते टीटीई एमएसटी नहीं होते रिन्यू
टिकटचेकिंग में ढिलाई केवल प्लेटफॉर्म पर ही नहीं बल्कि ट्रेनों में भी खूब है। दैनिक यात्रियों की मानें तो भिवानी, महेंद्रगढ़ नारनौल जैसे रूटों पर जाने वाली पैसेंजर ट्रेनों में कभी-कभार ही कोई टीटीई नजर आएगा। कभी चेकिंग होती है उनमें ऐसे भी मामले पाए गए हैं जिनमें एमएसटी (मंथली पास) पुराना हो चुका है, मगर उसे रिन्यू नहीं कराया गया।
परीक्षण कराएंगे, आगे रखेंगे बात: सीपीआरओ
^टीसीको जरूरत पर जिम्मेदारी दी जा सकती है। फिर भी रेवाड़ी जंक्शन पर ईसीआरसी को लेकर परीक्षण कराया जाएगा। इसके बाद आगे उच्च अधिकारियों अवगत कराया जाएगा, ताकि क्लर्क नियुक्ति की प्रक्रिया पर विचार हो सके। -तरुणजैन, सीपीआरओ, एनडब्ल्यूआर, जयपुर मंडल।
रेवाड़ी से छोटे गुड़गांव जयपुर जंक्शन पर हैं ईसीआरसी, यहां नहीं
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hne_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva